శాన్ అంటోనియో
1887 లో మొదటి రైలుమార్గం శాన్ అంటోనియో చేరుకున్న తరువాత నగరం చాలాకాలం సరిహద్దు నగరంగా మిగిలి పోలేదు. నగరంలోకి అమెరికన్ ప్రధాన ప్రజా వాహిని రావడం మొదలైంది. 20 వ శతాబ్ద ప్రారంభంలో డౌన్ టౌన్ వీధులు అనేక చారిత్రక భవనాలను ధ్వంసం చేస్తూ కార్లు మరియు ఆధునిక వాహనాల రాక పోకలకు తగిన వసతి కల్పిస్తూ వెడల్పు చేయబడ్డాయి.
నైరుతి అమెరికన్ అనేక పురపాలక సంఘాల మాదిరి శాన్ అంటోనియో క్రమమైన జనసంఖ్య అభివృద్ధిని చవిచూసింది. 35 సంవత్సరాల కాలంలో నగర జనసంఖ్య రెండింతలు అయింది. 1970 లో 6,50,000 మాత్రమే ఉన్న జనసంఖ్య 2005నాటికి 1.2 మిలియన్లు ఉంటుందని అంచనా. క్రమమైన జసంఖ్య అభివృద్ధి మరియు భూమిని కలుపుతూ పోవడం (గణనీయంగా అభివృద్ధి చేయబడిన నగర వైశాల్యం)1990 అధికారిక గణాంకాలు శాన్ అంటోనియో నగరంలో జనసంఖ్యలో హిస్పానికన్లు 55.6%, నల్లవారు 7% మరియు హిస్పానికన్లు కాని శ్వేత జాతీయులు 36.2% ఉన్నట్లు సూచిస్తుంది.
శాన్ అంటోనియో తన పక్కన ఉన్న నగరం రాష్ట్ర రాజధాని అయిన ఆస్టిన్ నైరుతి దిశగా 75 మైళ్ళ దూరంలో ఉంది. ఈ నగరం హ్యూస్టన్ నగరానికి 190 మైళ్ళ దూరంలో అలాగే డల్లాస్ నగరానికి దక్షిణంగా 250 మైళ్ళ దూరంలో ఉంది. 2000 నాటికి సంయుక్త రాష్ట్రాల గణాంకాలు అనుసరించి నగర వైశాల్యం 412.07 చదరపు మైళ్ళు (1,067.3 చదరపు కిలోమీటర్లు) ఉంటుందని అంచనా. ఇందులో 407.56 చదరపు మైళ్ళు (1,055.6 చదరపు కిలోమీటర్లు ) (98.9%) భూప్రాంతం మరియు 4.51చదరపు మైళ్ళు (11.7 చదరపు కిలోమీటర్లు ) (1.1%) జలప్రాంతం. నగరం ఏటవాలు భూములలో ఉపస్థితమై ఉంది. శాన్ అంటోనియో నగరం సముద్ర మట్టానికి 772 అడుగుల ఎత్తులో ఉంది.
ఆస్టిన్
ఆస్టిన్ లోని ప్రబలమైన ఆకర్షణ " మౌంట్ బన్నెల్". ఈ పర్వతం సముద్రట్టానికి 780 అడుగుల ఎత్తు ఉంటుంది. సహజ లైంస్టోంస్ ఉన్న ఈ పర్వతం కొలరాడో నది నుండి అందంగా కనిపిస్తుంది. కొలరాడో నది మీద ఈ పర్వత దృశ్యాలను చూడడానికి 200 అడుగుల ఎత్తులో పర్వత శిఖరానికి దిగువన ఒక అబ్జర్వేషన్ పాయింట్ ఉంది. ఆస్టిన్ నగర తూర్పు ప్రాంతం సన్నని ఇసుక తిన్నెలు, జారుడు బంకమట్టి కలిగి ఉంటుంది. కొన్ని బంకమట్టి నేలలు ముడుచుకోవడం- విస్తరించడం వంటి కారణాలతో పనిచేయడానికి ఇబ్బందికరమైన వాతావరణం కలిగిస్తుంది. ఆస్టిన్ భూమి బంకమట్టి నేలలు, స్వల్పంగా ఆల్కలైన్ మరియు కాలిషియం కార్బొనేట్ రహిత భీములను కలిగి ఉంది.
అస్టిన్-రౌండ్-శాన్ మార్కోస్ (ఎం.ఎస్.ఎ) సంస్థకు మూలస్థానం అస్టిన్ నగరమే. 2010 లో అస్టిన్-రౌండ్-శాన్ మార్కోస్ ఆదాయం 86 బిలియన్లు. అస్టిన్ హైటెక్‌కు సంస్థకు ప్రధాన కేంద్రమని 
భావిస్తున్నారు. అస్టిన్ లోని యూనివర్శిటీ ఆఫ్ టెక్సాస్ నుండి ప్రతిసంవత్సరం వేలకొలది విద్యార్థులు ఇంజనీరింగ్ మరియు కంప్యూటర్ రంగాలలో ఉత్తీర్ణులై అస్టిన్ టెక్నాలజీ మరియు రక్షణవ్యవస్థ పరిశ్రమల ఉద్యోగుల అవసరాలను భర్తీచేస్తున్నారు. 2010లో ఫోర్బ్స్ సంస్థ అధ్యయనాలు ఉద్యోగాల కల్పనలో మిగిలిన అన్ని పెద్ద నగరాలలో అస్టిన్ మొదటి స్థానంలో ఉందని తెలియజేస్తున్నాయి. అందుకు కారణం అస్టిన్ నగరం అతివేగంగా అభివృద్ధి చెందడమే. అస్టిన్ నగరంలో వ్యాపారావకశాలు కూడా అభివృద్ధి చెందుతున్నాయని డబల్యూ.ఎస్.జె అధ్యయనాలు తెలియజేస్తున్నాయి. శాన్ ఫ్రాంసిస్కో బే ఏరియాలోని సిలికాన్ వ్యాలీ లోని నివాసగృలంక్ంటే అస్టిన్ మహానగరంలోని నివాసగృహాల ధరలు తక్కువగా ఉన్నాయి. అయినప్పటికీ టెక్సాస్ రాష్ట్ర గ్రామీణ ప్రాంత నివాసగృహాలకంటే అస్టిన్ లోని నివాసగృహాల ధరలు అధికంగా ఉంటాయి. అస్టిన్ ప్రాంతంలో హైటెక్ కంపనీలు అత్యధికంగా కేంద్రీకృతమైనందున 1990 నుండి డాట్-కాం సంస్థల అభివృద్ధి కొనసాగింది. అస్టిన్ నగరంలో అస్టిన్ ఇండిపెండెంట్ స్కూల్ డిస్ట్రిక్, దిసిటీ ఆఫ్ అస్టిన్, డెల్, ది యు.ఎస్, ఫెడరల్ గవర్నమెంట్, ఫ్రీ స్కేల్ సెమీ కండెక్టర్ (2004 నుండి మోటరోలా), ఐ.బి.ఎం, ఎస్.టి. డేవిడ్స్ హెల్త్‌కేర్ పార్టనర్‌షిప్, సెటాన్ ఫ్యామిలీ ఆఫ్ హాస్పిటల్స్, దిస్టేట్ ఆఫ్ టెక్సాస్, టెక్సాస్ స్టేట్ యూనివర్శిటీ, శాన్ మార్కోస్ మరియు యూనివర్శిటీ ఆఫ్ టెక్సాస్ మొదలైన సంస్థలు అత్యధికంగా ఉపాధికల్పన చేస్తునాయి. అదనంగా నగరంలో 3ఎం, ఆపిల్, హెలెట్-ప్యాకర్డ్, గూగుల్, ఎ.ఎం.డి, అప్లైడ్ మెటీరియల్స్, సైరస్ లాజిక్, ఎ.ఆర్.ఎం హోల్డింగ్స్, సిస్కో సిస్టంస్, ఎలెక్ట్రానిక్ ఆర్ట్స్, ఫ్లెక్స్ట్రానిక్స్, ఫేస్‌బుక్, ఈబే/పేపాల్, బయోవేర్, బిజ్జర్డ్ ఎంటర్‌టైన్‌మెంట్, హూవర్స్, ఇంటెల్ కార్పొరేషన్, నేషనల్ ఇంస్ట్రుమెంట్స్, రాక్‌స్పేస్, రిటెయిల్‌మినాట్, శాంససంగ్ గ్రూప్, బఫెలో టెక్నాలజీ, సిలికాన్ లాబరేటరీస్, జెరాక్స్, ఒరాకిల్, హోస్ట్‌గేటర్, హోం అవే మరియు యూనైటెడ్ డివైసెస్ మొదలైన హైటెక్ సంస్థలు కూడా తగినంతగా ఉపాధి కల్పన కలిగిస్తున్నాయి. 2010లో ఫేస్‌బుక్ కు సంస్థ డౌన్‌టౌన్‌లో కార్యాలయం ఏర్పాటు చేసుకోడానికి అనుమతి లభించింది. ఈ కార్యాలయం నుండి 
నగరవాసులకు అదనంగా 200 ఉద్యోగాలు లభించే అవకాశం ఉంది. టెక్నాలజీ అభివృద్ధి కారణంగా ఈ ప్రాంతం " సిలికాన్ హిల్స్ " అనే మారుపేరును తీసుకువచ్చింది. టెక్నాలజీ సంస్థలు 
నగరాభివృద్ధి మరియు విస్తరణకు కారణమయ్యయి.